lflage/wiki-talks huggingface dataset:
Moduldiskusjon:Iboks

message: Denne modulen genererer engelsk nummerformat i stedet for norsk noen steder (punktum foran desimaler istedet for komma). Se f.eks. befolkningstetthet på Honshu. Er det mulig å fikse opp i dette? Mvh Soleincitta (diskusjon) 12. aug. 2021 kl. 12:23 (CEST)
replies: text: Den genererer det nok ikke, men den formidler det hvis det kommer inn slik, og det tror jeg (uten å ha sjekket det nå) at befolkningstetthet gjør. Tall med benevninger, romertall, tall som tre eller ukjent vil bli returnert uten å gå gjennom formatnum og lagt i vedlikeholdskategori av den. Beregningen av befolkningstetthet bør etterhvert gjøres i denne modulen, og da vil formatnum gjøre det riktig. Haros (diskusjon) 12. aug. 2021 kl. 13:03 (CEST)
replies: text: :Utregningen fungerte ihvertfall fint før Iboks-modulen ble føyd til i . Soleincitta (diskusjon) 12. aug. 2021 kl. 13:15 (CEST)
replies: text: ::Den ble sendt sammen med etterfølgende benevning til formatNum fordi parentesene var plassert slik ser det ut. Dette var tilfelle før endringen også, og ledet til kategorisering for vedlikehold. Hvis jeg har lest koden korrekt da. Men ved forhåndsvisning av endring ser det ut som om det holder. Jeg har endret det, og tror det bør være korrekt nå. Gi gjerne melding om det er problemer andre steder. Haros (diskusjon) 12. aug. 2021 kl. 17:04 (CEST)
replies: text: :::Jeg skal ikke late som om jeg skjønner noe særlig av dette, men det ser jo riktig ut nå. Bra jobba! Soleincitta (diskusjon) 13. aug. 2021 kl. 09:00 (CEST)
replies: text: ::::Det var en }} som var plassert for langt bak et sted i beregningen av befolkningstetthet i Infoboks øy. Slikt er ikke lett å se, jeg hadde ikke sett det uten at du hadde satt meg på sporet i denne diskusjonen. Dette kan forekomme flere steder, så det er verd å forklare problemet her:

text: ::::Formatnum fikk som argument fx. 123.45 innb./km². Dette medførte at sidene ble lagt i vedlikeholdskategori. Hadde det bare vært tallet som ble lagt inn der, hadde dette ikke skjedd. Metoden i Iboks-modulen fikk akkurat det samme, men så at her var det ikke bare tall og leverte det tilbake som det kom inn. Dette fjernet vedlikeholdskategoriseringen.

text: ::::Min siste endring i Infoboks øy gjorde at bare 123.45 ble sendt til formatnum, og ingen kategorisering, men med riktig formatering. Og den forskjellen i wikikoden er at det etter round 2 kommer fire avsluttende klammeparenteser ikke bare to. Dette kan forekomme ĩ andre maler også, det har jeg ikke lett etter. Haros (diskusjon) 14. aug. 2021 kl. 10:16 (CEST)
thread_title:  Feil format
Diskusjon:Børterelva

message: Jeg konstaterer at Norgeskart bruker Igna-navnet om hele elveløpet bortsett fra Preståa-delen, og det samme ser ut til å være tilfellet for Finn Kart (som kanskje er mindre autoritativt i vår sammenheng). Jeg kjenner ikke lokal praksis her, men bør vi vurdere  å flytte dette oppslaget til Igna? (Har forresten bilder.) Vinguru (diskusjon) 12. aug. 2021 kl. 12:29 (CEST)
replies: text: Ifølge Statens Kartverk (se Faktaark) er begge formene godkjente, så det blir vel litt hipp som happ hva som bør være oppslagsord. Jeg har lagt inn Igna i artikkelen med ref til faktaarket fra SSR, slik at det fremgår at de to navnene er likeverdige. Geanixx (diskusjon) 12. aug. 2021 kl. 13:32 (CEST)
thread_title:  Navneform
Diskusjon:NHO Ung

message: Jeg foreslår å flytte innholdet fra 7.etg inn i denne artikkelen om NHO Ung, fordi 7.etg ser ut til å bare være det tidligere navnet på NHO Ung, og den har nesten ingen informasjon.
mvh forteller (diskusjon) 16. aug. 2021 kl. 14:47 (CEST)
thread_title:  Forslag om sammenslåing 
Diskusjon:Masseparti

message: Er ikke koblingen mellom masseparti og folkeparti direkte misvisende, eller er det jeg som misforstår? Er ikke massepartier den typen partier som oppstod på 1800-tallet som et resultat av at arbeidere uten representasjon organiserte seg for å ta makten, mens folkepartier normalt er i opposisjon til dette i sin motstand mot sentralisering og ensretting? At noen masse-partier har "folkeparti" i navnet gjør dem ikke til folkepartier, og flertallet av folkepartier er vel nisje-partier eller en-saks-partier, gjerne liberale, som ikke på noen måte er massepartier. Artikkelen om massepartier har jeg ikke mye å utsette på, men koblingen mellom masseparti og folkeparti synes jeg er underlig. I Europa er vel Det europeiske folkeparti det mange forbinder med folkeparti, og det er en samling konservative partier av den typen massepartiene ble stiftet for å kjempe mot. (?) Markuswestermoen (diskusjon) 16. aug. 2021 kl. 16:01 (CEST)
replies: text: Jeg har alltid tatt «folkeparti», når det brukes om et parti i en analyse eller kommentar utenfor partiets egne rekker, som et synonym for «masseparti». Selvfølgelig vil mange partier bruke dette som en referanse til at de på en eller annen måte er for eller av «folket», men akkurat det var gammelt nytt allerede dengang Cæsars parti regjerte Roma, så at man gjerne vil ansees som «folkelig», er ikke akkurat en overraskelse eller nyhet... Det som er spørsmålet, er om ordet 'folkeparti' egentlig er særlig anvendelig utenom som egennavn - de fleste partier søker medlemskap og oppslutning, og om de oppnår dette, sier ikke dette noe om politikken deres... Autokefal Dialytiker (diskusjon) 16. aug. 2021 kl. 16:30 (CEST)
thread_title: Masseparti = Folkeparti?
Diskusjon:Lillehammer Ishockeyklubb

message: Under avsnittet Lag for 2021-2022-sesongen står det finsk (?) tekst, det må endres på. --Anne-Sophie Ofrim (diskusjon) 18. aug. 2021 kl. 13:28 (CEST)
replies: text: Jeg har gjort et forsøk på oversettelse, men på de finske forkortelsene i kolonnen «posisjon» sliter jeg, så den for enten Bruker:Mælumsløkka fikse eller fjerne hele kolonnen. =) Mvh. lil2mas (diskusjon) 18. aug. 2021 kl. 19:17 (CEST)
replies: text: : Flott! Takk skal du ha! --Anne-Sophie Ofrim (diskusjon) 18. aug. 2021 kl. 20:02 (CEST)
thread_title:  Finsk?
Wikipedia-diskusjon:Dugnadskontor/Norske forskere/Forskere hentet fra Wikidata

message: Ser ut som at listen inkluderer folk som utgir skjønnlitteratur også. F.eks. Vibeke Saugestad. Kikket over SPARQL koden og den ser ved første øyekast riktig ut. Av en eller annen grunn blir hun regnet for å være subklasse av forsker. PS. Listeriabot ser fremdeles ut til å være dysfunksjonell. --Infrastruktur (D | B) 19. aug. 2021 kl. 16:37 (CEST)
replies: text: Ok, en sjekk viser musikkpedagoger og dyrepassere er også subklasser av forsker... --Infrastruktur (D | B) 19. aug. 2021 kl. 17:12 (CEST)
thread_title: Feiloppføringer
Diskusjon:Skeiv verden

message: Skeiv Verden skriver navnet sitt med store forbokstaver, bare se omtalen av seg selv på skeivverden.no. Denne artikkelens tittel bør derfor også gjøre det. Jeg vet ikke hvordan jeg gjør slikt, og vil ikke gjøre så inngripende ting uansett, men ville gi beskjed. forteller (diskusjon) 19. aug. 2021 kl. 18:03 (CEST)
thread_title:  Navn
Hjelpdiskusjon:Transkripsjon-kyrillisk

message: Heisann! Jeg lurer på om det er mulighet for at man kan legge til gresk, hviterussisk og kasakhisk til programvaren som transkriberer kyrillisk? I tillegg til georgisk, selv om det ikke skrives med det kyrilliske alfabetet. Mvh. --90sveped (diskusjon) 23. aug. 2021 kl. 04:54 (CEST)
thread_title:  Ønske om støtte for andre språk 

message: Heisann! Jeg lurer på om det er mulighet for at man kan legge til gresk, hviterussisk og kasakhisk til programvaren som transkriberer kyrillisk? I tillegg til georgisk, hebraisk og arabisk, selv om de ikke skrives med det kyrilliske alfabetet. Mvh. --90sveped (diskusjon) 31. okt. 2021 kl. 18:24 (CET)
thread_title:  Ønske om støtte for andre språk 

message: Hei @Bruker:Kjetil_r - beklager at jeg maser om denne, men nå kan jeg ikke få frem språkikonet igjen. Kan du kikke på det? Mvh. Orf3us (diskusjon) 5. feb. 2024 kl. 14:06 (CET)
replies: text: Hei, jeg ser jo at scriptet ikke kjører, men jeg forstår ikke helt hvorfor.

text: @Jon Harald: Hvis jeg klipper ut kildekoden fra MediaWiki:Gadget-Transkripsjon-kyrillisk-wikitext.js, åpner en artikkel i redigeringsmodus, og limer kildekoden inn i nettleserens konsoll, så dukker transkriberings-knappen opp igjen, og den fungerer som den skal. Så det betyr at denne koden ikke lenger automatisk kjøres i det jeg åpner redigeringsmodus? Har du noen idé om hvorfor det kan være tilfelle? Mvh. Kjetil_r 8. feb. 2024 kl. 22:55 (CET)
replies: text: :@Orf3us, Kjetil r: Hmm, jeg er ikke helt sikker akkurat nå. Jeg slo sammen visuell- og wikitekstversjonene av skriptet for noen dager siden, fordi begge fungerte hver for seg når begge var slått på, så det burde egentlig ikke ha noe å si om det var definert som én eller to tilleggsfunksjoner. Men jeg får det ikke til å funke selv med konsollframgangsmåten (dvs., knappen dukker opp, men ingenting skjer når jeg trykker på den). Jeg kan se litt nærmere på det over helga. Jon Harald Søby (diskusjon) 9. feb. 2024 kl. 11:04 (CET)
replies: text: ::Nå virker det igjen hos meg, så takk skal dere har Orf3us (diskusjon) 25. feb. 2024 kl. 17:36 (CET)
thread_title:  Får ikke frem ikonet
Diskusjon:Trangdalselva (Alta sør)

message: Det WD-elementet som er lenket til denne siden, gjelder en annen forekomst av Trangdalselva. Nit-hak (diskusjon) 23. aug. 2021 kl. 17:52 (CEST)
replies: text: Nå har jeg rettet opp dette. Ovennevnte er dermed ikke gyldig lenger. Nit-hak (diskusjon) 23. aug. 2021 kl. 21:50 (CEST)
thread_title:  WD-element
Diskusjon:Odds

message: Utbetalingsodds i tipping er basert på "odds mot", dvs. (1-p)/p (lik "odds for" at begivenheten _ikke_ inntreffer), men denne er justert litt ned for å sikre bookmakeren forventet gevinst.

message: Utbetalingsodds i tipping er basert på "odds mot", dvs. (1-p)/p (lik "odds for" at begivenheten _ikke_ inntreffer), men denne er justert litt ned for å sikre bookmakeren forventet gevinst. Ehasl (diskusjon) 24. aug. 2021 kl. 07:28 (CEST)
thread_title:  Odds for/mot og relasjon til tipping
Diskusjon:Ina Backer

message: Jeg er ikke helt inne i Backers biografi og arbeider, men jeg konstaterer at Bokhylla har 13 bilder som Backer har tatt i forbindelse med arbeider i Finnmark, formodentlig knyttet til Brente steders regulering. Noe for Pmt eller Ordensherre? Vinguru (diskusjon) 24. aug. 2021 kl. 18:13 (CEST)
thread_title:  Bilder
Diskusjon:Den solbergske parlamentarisme

message: Takk for at du bidrar med et interessant tema! Jeg er imidlertid i tvil om begrepet er tilstrekkelig etablert til å fortjene en egen artikkel. Alternativet kan være å bake det inn i andre artikler. --Vennlig hilsen Erik d.y. 25. aug. 2021 kl. 16:16 (CEST)
replies: text: Hei! Jeg mener at dette er blitt et innarbeidet begrep som fortjener egen oppføring. Aftenposten brukte begrepet senest i dag. I Google får jeg 760 treff på "solbergske parlamentarisme". For yngre mennesker er det nok enda bedre kjent enn "den Hønsvaldske parlamentarisme", som alle statvitenskap-studenter kjenner godt. – Dette usignerte innlegget ble skrevet av Per anders (diskusjon · bidrag) 16:46, 25. august 2021‎ (Husk å signere dine innlegg!)
replies: text: :Joda, tøvet er selvfølgelig godt kjent i Aftenposten, når det var en i Aftenposten som oppfant "begrepet", og som tillates å gi eksempel på en definisjon av det... Ærlig talt, har man ikke bedre ting å skrive om i egne artikler enn sånt nonsens ? Autokefal Dialytiker (diskusjon) 8. sep. 2022 kl. 18:21 (CEST)
thread_title: Egen artikkel?
Diskusjon:Liste over urnordiske navn

message: Denne lista hadde blitt bedre dersom vi definerte tidsperioden kildematerialet kan komme fra. Det ville kanskje vært på sin plass med en kolonne "Datering" ved siden av navn på runeinnskriftene. Offentlig sektor (diskusjon) 27. aug. 2021 kl. 17:06 (CEST)
thread_title: Avgrensning i tid

message: Det ville også gjort seg med en innledning som ga generell informasjon om urnordiske navn, f. eks. info om vanlige etterledd (-gjest osv), kilder. Her kan en navnegransker virkelig skinne, hvis det er en som sitter på noen gode kilder der ute. (Det er grenser for hva jeg får tak i på nb.no...) Offentlig sektor (diskusjon) 27. aug. 2021 kl. 18:29 (CEST)
thread_title:  Innledning
Diskusjon:Norges kirker

message: Synes denne artikkelen fortjener kursiv overskift! Kan "noen" fikse det? --Eivindgh (diskusjon) 27. aug. 2021 kl. 23:18 (CEST)
replies: text: Done! --Apple farmer (diskusjon) 28. aug. 2021 kl. 07:29 (CEST)

text: Nice! --Eivindgh (diskusjon) 29. aug. 2021 kl. 13:20 (CEST)
thread_title:  Kursiv overskrift?
Diskusjon:Ellipse

message: Jeg har utvidet seksjonen om anvendelser med litt mer historisk stoff om sammenheng mellom ellipsen og planeters bevegelse. Dette er basert på en forelesning som Feynman ga en gang og som nå er utgitt i bokform. Sammen med dette har jeg lagt til en ekstern lenke til Youtube om samme tema. Phidus (diskusjon) 28. aug. 2021 kl. 16:32 (CEST)
thread_title: Anvendelser
Diskusjon:Feda

message: Det er nå tre artikler om Feda: En om gamle Feda kommune, en om Feda (tettstedet og bygda) og en om Feda tettsted. Mitt forslag er at dette reduseres til to artikler. Alt om tettstedet samles i en artikkel, alt om den gamle kommunen og bygda utenfor tettstedet samles i den andre. Krg (diskusjon) 10. mai 2023 kl. 01:22 (CEST)
thread_title:  Forslag om sammenslåing
Diskusjon:Christian Jochum Pontoppidan

message: Dansk biografisk Lexikon (Bricka) forteller at Pontoppidan døde i Kettinge (Kjættinge) på Lolland. Dansk Biografisk Liksikons 3. utgave sier derimot, at han døde i Ketting, som ligger på Als. Hvis vi skal stole på at den siste utgave har rett, kan Lolland fjernes fra ingressen. 
Mvh. Orf3us (diskusjon) 30. aug. 2021 kl. 11:45 (CEST)
thread_title:  Ketting eller Kettinge
Diskusjon:Bjøllådalen

message: M O Haugen (diskusjon) 8. sep. 2021 kl. 20:04 (CEST)
Diskusjon:Linge Langård

message: Det står ikke noe i artikkelen om når hun ble født eller døde og heller ikke  hennes egentlige navn. Hun het Ingrid og jeg tror nok at etternavnet skal skrives som Langaard og ikke Langård. Hun har etternavnet etter ektefellen Knut C. Langaard. Om du ser i artikkelen
om Christian Langaard (hennes svigerfar) i avsnittet Familie, står det: Knut Christian Langaard (1886-1965), gift første gang med Elisif Fearnley (1889-1954), og andre gang med messearrangøren Ingrid (Linge) Cappelen (1905-1981).
I Historisk befolkningsregister er hun oppført som Ingrid Langaard født 20.05.1905, død 23.09.1981 
https://www.histreg.no/index.php/person/daid/pc00000003771512
Hun er gravlagt på Vår Frelsers gravlund sammen med ektefellen, det står Linge (Ingrid) Langaard hos gravferdsetaten https://www.begravdeioslo.no/maler/grav/grave_id/5352 --Anne-Sophie Ofrim (diskusjon) 31. aug. 2021 kl. 09:32 (CEST)
replies: text: Hei , ja - jeg husker at jeg merket meg at etternavnet hennes ble skrevet annerledes enn ektemannen skrev det. Jeg brukte/sjekket en rekke kilder, og det var gjennomgående: hennes navn med "å", hans med "aa". Jeg siterte nøyaktig fra samtidige kilder i referansene jeg satte inn. Jeg vet faktisk om flere familier der ektefeller har gjort ulike valg m.h.t. aa/å, og i Grenlandsområdet (der hun kom fra og som hun hadde tilknytning til også som voksen) var det opp gjennom 1900-tallet utbredt at nære familiemedlemmer (eksempelvis søsken) brukte ulike etternavn. Men jeg ser at det står Langaard med -aa- på Oslo gravferdsetat, ja - dét er jo interessant funn! Og nå begge skrivemåter gir treff i kilder på nb.no. Jeg heller altså til at det ikke var tilfeldig at avisoppslag om turneer der både hun og ektemannen var med, gjenga etternavnene deres med ulik skrivemåte - men jeg kan ta feil, så klart. Jeg forsker litt videre! :) Annelingua (diskusjon) 1. sep. 2021 kl. 00:15 (CEST)
thread_title:  Navn, født og død 

message: Hun var ikke gift med Knut Henrik Lund, for det var datteren hennes, Linge Cappelen Langaard, kalt "Lille-Linge". Se L. Haugens bok Cappelenslekten, side 112. Hans C (diskusjon) 20. okt. 2022 kl. 17:46 (CEST)
replies: text: Takk for påpekning! Dette ligger på Wikidata, jeg endret det der nå. Vennlig hilsen Erik d.y. 20. okt. 2022 kl. 18:15 (CEST)
thread_title:  Infoboks
Diskusjon:Harry Dexter White

message: Seksjonen Mulige effekter av Whites virke er kun belagt med én kilde, så vidt jeg kan se er vedkommende forfatter ikke faghistoriker. Det synes svært tvilsomt, og jeg mener vi bør vurdere å slette hele seksjonen, med mindre det kan skaffes gode kilder for dette. Ulflarsen (diskusjon) 22. des. 2021 kl. 12:59 (CET)
thread_title:  Svært tvilsom seksjon 
Diskusjon:Erik Grant Lea

message: Det virker som kildehenvisninger har blitt fjernet i stort monn. Det er vel egentlig hærverk.
Iallfall ses en fullstendig mangel på kilder som Wikipedia ellers bruker å rope etter - samt en pussig beskrivelse av Håkonsgatens utstrekning som vel er artikkelen fullstendig uvedkommende - og flere feil.
Det heter Finnbergåsen - ikke «Finnebergåsen». Når det gjelder «arbeiderboliger med en liten hage foran – i dag på folkemunne kalt Leaparken»: Leaparken var navnet, ikke bare «på folkemunne», og det gjaldt selvsagt parken rundt villaen (i dag offisielt Solhaug park), ikke «arbeiderboliger med hage foran». De ligger i området utenfor parken med adresser som Falsens vei og Svaneviksveien. --Nordfra (diskusjon) 2. sep. 2021 kl. 15:18 (CEST)
thread_title:  Hvorfor overvåkning? 
Diskusjon:TV3+ Norge

message: Kan ikke finne så mye info om navn endringen og ser kanalen fremdeles beskrives som Viasat 4 på nents egne nettsider https://www.nentgroup.com/brands/tv
Lurer derfor på om det kan ha skjedd en feil her? Kanalen "V" er en premium tjeneste som leveres av nent  Mvh - MortenLefsa🤓 (diskusjon) 3. sep. 2021 kl. 23:47 (CEST)
replies: text: Trekker tilbake denne kommentaren da jeg fant ut at navnet stemte.Mvh - MortenLefsa🤓 (diskusjon) 4. sep. 2021 kl. 01:08 (CEST)
thread_title:  Kanalen heter vel fortsatt Viasat 4 
Diskusjon:Kadidiatou Diani

message: Jeg fjernet Mali som kategori, fremgår ikke. Hilsen Erik d.y. 8. aug. 2023 kl. 13:42 (CEST)
thread_title:  Mali
Diskusjon:Space Delta 9

message: Nettadresser er alene ikke tilfredsstillende referanser. Asav (diskusjon) 4. sep. 2021 kl. 19:18 (CEST)
thread_title: Referanser
Diskusjon:Skip bygget ved Green Yard Kleven

message: Selve listen kan redigeres på Mal:Kleven Verft sine bygg. Vennligst sjekk at listen fungerer i en sandkasse før du eventuelt oppdaterer den.  Takk! --Vasmar1 (diskusjon) 6. sep. 2021 kl. 12:50 (CEST)
Diskusjon:Antarktis’ natur

message: Hei, jeg er en nokså ny i dette så jeg er litt usikker på hvordan jeg går frem. Uansett, jeg ville bare si at på norsk så brukes ikke apostrof (altså ') når vi snakker om f.eks. Antarktis sin natur. Det heter kun Antarktis natur eller Antarktis sin natur. 
replies: text: Hei, Rogalendingen. Takk for at du tok deg tid til å lese gjennom og språkvaske artikkelen. Når det gjelder apostrof er jeg imidlertid ikke enig med deg. Språkrådet skriver her om genitivsapostrof i ord som slutter med s, x eller z.

text: Wikipedia tillater brukerne å bruke et bredt spekter av norsk rettskrivning, fra samnorsk til riksmål. Og vi regner det som uhøflig å endre de skriveformene som andre brukere har valgt i sin tekst. (Der eneste unntaket fra dette er hvis du utvider og omskriver en tekst så grundig at den til slutt har mer preg av dine bidrag enn av de foregående skriverne). Derfor blir det dessverre ikke helt greit når du i beste mening retter «tildels» til «til dels», ettersom «tildels» er tillatt i riksmål. Mvh --M O Haugen (diskusjon) 25. sep. 2021 kl. 07:44 (CEST)

text: Det hadde jeg ikke fått med meg, så jeg endret tilbake en apostrof i bildeteksten også. Beklager det. "til dels" lar jeg derimot stå med henvisning til språkrådet https://www.sprakradet.no/sprakhjelp/Skriveregler/Eitt_eller_fleire_ord/

text: Rogalendingen (diskusjon) 25. sep. 2021 kl. 19:27 (CEST)
thread_title:  Apostrof
Kategoridiskusjon:Runeinnskrifter

message: Jeg er ingen ekspert på kategorisider, så kanskje noen kan hjelpe: Alle innskriftene i https://no.wikipedia.org/wiki/Kategori:Runesteiner_i_Norge burde være på denne siden. Strengt tatt er vel "Runesteiner i Norge" en underkategori av Runeinnskrifter. Offentlig sektor (diskusjon) 9. sep. 2021 kl. 11:59 (CEST)
replies: text: :Kategori:Runesteiner i Norge ligger under kategorien :Kategori:Runesteiner, som igjen ligger under :Kategori:Runeinnskrift. :Kategori:Runeinnskrifter ligger også under :Kategori:Runeinnskrift. Kan en løsning være å flytte :Kategori:Runesteiner fra :Kategori:Runeinnskrift til :Kategori:Runeinnskrifter? - 4ing (diskusjon) 9. sep. 2021 kl. 12:33 (CEST)
thread_title: Opprydding i kategoriene her
Diskusjon:Gudbrandsdalsbanen

message: Det står at utbyggingen var primært med tanke på forbindelse til Møre og Romsdal (ikke til Trondheim over Dovre). Jeg satte på en TR fordi dette er en spesiell opplysning som bør konkretiseres.--Vennlig hilsen Erik d.y. 9. sep. 2021 kl. 17:03 (CEST)
replies: text: I Harald Eggens Dovrebanens historie forekommer følgende passus på s. 3–4:

text: «Ideen om en Dovrebane dukket nå opp igjen og det var særlig den gamle, kjente jernbanebyggeren Lars Lysgaard som ivret for den. Han var også sjef for jernbaneundersøkelsene og det var han som i 1891 la fram den storslåtte plan om en stambane fra Kristiansand til Røsvik i Nordland. Men regjeringen som holdt på Raumabanen fra Hamar til Romsdal over Otta, hadde ingen særlig interesse for denne storbanen eller banen over Dovre. Men fra en del andre fikk Lysgaard medhold. I mars 1893 ble det holdt et stort jernbanemøte på Eidsvoll med representanter fra flere amter, og der ble det vedtatt å sende en oppfordring til regjeringen om å sette i gang nybygging av baner med tilslutning til den store stambanen som Lysgaard hadde lagt fram.To år etter ble overingeniør Endre O. Svanøes plan om en riksbane over Dovre lagt fram i Stortinget. Planen var å få bygd en sammenhengende stambane Kristiansand – Kongsberg – Gjøvik – Otta – Støren – Trondheim, med bl.a. sidelinjer til Romsdal og Bergensbanen...»

text: Ellers mener jeg å ha lest i forbindelse med Raumabanen om diverse fantasier om videreføring fra Åndalsnes til andre steder i fylket. Finner det ikke i farten, og har en rekke andre ting som krever oppmerksomhet, men...

text: Bane Nor har et visst bibliotek av titler som er åpent tilgjengelig, og som ikke nødvendigvis er å finne på Bokhylla. Ellers kan temaet tenkes behandlet i generell jernbanehistorie, der vi har et par større verker, og kanskje i Just Brochs bøker om jernbanehistorie.  Vinguru (diskusjon) 9. sep. 2021 kl. 18:54 (CEST)
replies: text: :Jeg skummet gjennom noen gamle bøker på NB.no og det var veldig vanskelig å finne entydig omtale av at Gudbrandsdalsbanen var anlagt særlig med tanke på Møre og Romsdal. Det er mye omtale av ideer og politiske tautrekking der forlenging til "Romsdalsfjorden" er nevnt konkret. Sitatet ovenfor peker vel i samme retning. Dette er vel typisk for slike politiske prosesser der ting gjøres bitvis gjennom kompromisser uten man nødvendigvis er enig om målet. Det er uklart for meg om Gudbrandsdalsbanen primært skulle være samferdsel for innlandet eller om det skulle skape forbindelse til Møre/Trøndelag. Forlengelse av Raumabanen til Ålesund har alltid vært et tema, fra rundt 1900, og med vedtak i Stortinget i 1923. Da forlengelse ble lagt på is fikk Møre kompensert med midler til veibygging. Såvidt jeg husker tok Ålesund kommune høyde for kraftbehov til elektrifisert jernbane da de drev kraftutbygging i distriktet. Vennlig hilsen Erik d.y. 9. sep. 2021 kl. 19:28 (CEST)
thread_title: Hovedforbindelse til Møre og Romsdal
Diskusjon:Fritt skolevalg

message: Fritt skolevalg er en fordel i sentrale strøk, der man har flere videregående skoler å velge mellom, men i distriktene, hvor det er en time til den skolen som er nærmest, og flere timer til de som er et annet sted i fylket, er det gjerne en ulempe. Det fører gjerne til at noen skoler reduserer tilbudet, slik at elever uansett må ha lang reisevei eller bo på internat. 2A01:799:324:F700:4C:8BE9:EAEE:3E7D 10. sep. 2021 kl. 22:02 (CEST)
thread_title:  By og land, ikke alltid hand i hand